226 



Majores minoribus non raro immixtae sunt ; longissimae in 

 apice stigma reddunt penicilliforme, in lateribus plumosum. 

 Saepissime granulis sat magnis foetae reperiuntur, et vidi 

 in omnibus papillis stigmatis Tulipae saeaveolentis granula 

 in basi constituta subito ad apicem usque transire ibique 

 persistere. Non raro apex pyriformis liquore turbido in 

 formam ovalem collecto repletus cernitur. 



Singularis formae est stylus lanceolatus cum stigmate 

 non discreto in Canna, pagina inferiore pollinem hau- 

 riens; stylus tripartitus superne petaloideus Ireos, sui in- 

 ferne stigma adnatum, canalem stigmaticum inter stylum 

 stigmaque admittens ; stylus cum stigmate lacinulatus Ricini ; 

 stylus carnosus quinquefidus extra et intus obductus cel- 

 lulis subglobosis non cohaerentibus per totum canalem 

 stigmaticum ad ovula usque transeuntibus, in Cucurbita- 

 ceis; stigma columnare Asari et alia hujusmodi. 



Pili saepe papillis immixti sunt, saepe appositi. In- 

 terdum viscum magna copia adest, ut splendens sit super- 

 ficies, interdum minor copia invenitur. 



Canalis stigmaticus aut apertus est aut clausus. 

 Apertus papillis in parietibus obsitus et tubulis granosis 

 repletus praesertim post fecundationem, de quibus supra 

 diximus. Non minus quoque tubuli mucosi immixti sunt, 

 de quibus eodem loco dictum est. Semper in apice ali- 

 quantulum hiat, quamquam parum (Cruciferae) saepe vero 

 per totum stylum transit et si germen parietale fuerit in 

 germen penetrat usque ad semina (Orchideae), si vero cen- 

 trale ad apicem germinis usque (Campanula). Interdum 

 sub apice styli clausus est tum vero iterum apertus et 

 papillis obsitus ut in Berberide. Clausus est canalis 

 stigmaticus plerumque parenchymate stricto, cellulis spar- 



